b'\n_START_ARTICLE_\nLari Heikkinen\n_START_SECTION_\nSeuraura\n_START_PARAGRAPH_\nHeikkinen on Oulun K\xc3\xa4rppien kasvatti. H\xc3\xa4n voitti kauden 2015\xe2\x80\x932016 p\xc3\xa4\xc3\xa4tteeksi C-nuorten SM-pronssia. Kahden seuraavan kauden p\xc3\xa4\xc3\xa4tteeksi Heikkinen voitti B-nuorten SM-pronssia. Niist\xc3\xa4 j\xc3\xa4lkimm\xc3\xa4isell\xc3\xa4 kaudellaan 2017\xe2\x80\x932018 h\xc3\xa4n toimi K\xc3\xa4rppien varakapteenina. Kaudeksi 2018\xe2\x80\x932019 Heikkinen siirtyi Vaasan Sportin A-nuoriin. H\xc3\xa4n voitti kauden p\xc3\xa4\xc3\xa4tteeksi A-nuorten SM-pronssia._NEWLINE_Huhtikuussa 2019 Heikkinen teki Sportin kanssa vuoden mittaisen SM-liigasopimuksen. H\xc3\xa4n teki liigadebyyttins\xc3\xa4 kauden 2019\xe2\x80\x932020 kolmannella kierroksella 20. syyskuuta 2019 vieraissa Saimaan Palloa vastaan. Heikkinen merkittiin Sportin kolmosketjun vasempaan laitaan Antti Kalaputaan ja Jesse Paukun viereen. H\xc3\xa4n sai ottelussa j\xc3\xa4\xc3\xa4aikaa 7.46 minuuttia.\n_START_SECTION_\nMaajoukkueura\n_START_PARAGRAPH_\nHeikkinen on pelannut yhden poikien maaottelun.'